नई दिल्ली। राइजिंग पुणे सुपरजाएंट (आरपीएस) ने टी20 टूर्नामेंट इंडियन प्रीमियर लीग (आईपीएल) के 10वें एडिशन में जीत के साथ अपने अभियान की शुरुआत की। पुणे ने गुरुवार रात अपने ही घर में खेले गए मुकाबले में दो बार के चैंपियन मुंबई इंडियंस को एक गेंद पहले सात विकेट से हरा दिया। हालांकि पुणे के दाएं हाथ के तेज गेंदबाज अशोक डिंडा व्यक्तिगत प्रदर्शन की वजह से इस मैच को याद नहीं रखना चाहेंगे।